open-index/open-wikipedia-markdown huggingface dataset:
Melo Moreno

**Leo Moreno** (de nome artístico **Melo**), nado o 19 de xaneiro de 1989 en Perpiñán, Francia, é un cantante, creador de contido e activista hispano-francés. Acadou popularidade a partir do ano 2010 grazas á súa canle de Youtube **YellowMellow**, no que combinaba humor, música e reflexións persoais, converténdose nun dos pioneiros da escena youtuber hispana. A súa carreira musical iniciou en 2015 co sinxelo *Phantom Limb*, que chegou ao número un en iTunes España, consolidando o seu camiño como artista independente.

Alén da súa faceta artística, Leo é unha voz visíbel en temas relacionados coa identidade de xénero, a diversidade sexual e os dereitos do colectivo LGBT+. Identifícase como persoa trans e empregou as súas plataformas para visibilizar o seu proceso persoal e apoiar diversas causas sociais.

## Biografía 
Leo Moreno naceu en Perpiñán o 19 de xaneiro de 1989. Á idade de seis anos, a súa familia trasladouse a Barcelona, cidade na que residiu durante a maior parte da súa vida. Cursou estudos de Comunicación Audiovisual na Universidade de Mataró; porén, abandonou a carreira para dedicarse á creación de contidos en YouTube centrados no humor e na música. En 2016 acadou o millón de seguidores na súa canle principal.

En 2023 obtivo un nomeamento aos Premios Ídolo, na categoría *Stay True*. Ese mesmo ano foi incluído entre as 100 persoas máis influentes nas redes sociais na lista *Forbes Best Content Creators*.

## Discografía 
### Sinxelos 
* *Phantom Limb* (2015)
* *All I Think About* (2016)
* *One More River* (2018)
* *Sad Girls* (2018)
* *Watch Love Die* (2018)

### Álbums 
* *Colours* (2018)

## Notas
Ramona Monge Amboage

**Ramona Monge Amboage**, nada en Ferrol en 1789, foi unha muller da burguesía galega.

## Vida persoal
Filla de Pedro Monge de Borrell, natural de Barcelona, e de Andrea Amboage de Barco, natural de Ribadulla. Casou con Francisco Félix Plá Pulles e tiveron oito fillos entre 1809 e 1823: Francisco, María Francisca, Aquilino, José, Antonio, Juan Pedro, Isabel e Ramón, o cal acabaría por ser nomeado marqués de Amboage.

## Notas
Faustina Peñalver

**Faustina Peñalver Fauste**, nada en Barcelona en ​​1856 e finada en Madrid en 1916, foi unha muller da burguesía catalá, marquesa de Amboage.

## Vida persoal
Filla de Nicolás Peñalver López, xuíz do Tribunal Supremo. O 15 de febreiro de 1879 casou en Madrid con Ramón Plá, marqués de Amboage. Fundou a Fundación Barrio Obreiro Nosa Señora do Carme.

## Notas
Compañía Española de Alumbrado de Gas

A **Compañía Española de Alumbrado de Gas** foi unha empresa creada na Habana en 1844 polo banqueiro de Nova Orleáns, James Robb, e o comerciante cubano, Miguel de Silva, os dous directamente relacionados coa antiga raíña rexente María Cristina de Borbón.

## Historia
O 3 de xullo de 1844 o concello da Habana asinou un contrato con Antonio Juan Parejo, director e socio da Compañía, para en seis anos concluír a iluminación da cidade, construír e explotar unha planta para a manufactura de gas de carbón e instalar tubaxes nas rúas e distribuír o gas para a iluminación pública e privada. A partir deste seis anos, a duración da contrata sería de vinte anos máis. Aprobouse esta concesión por Real Orde de 3 de novembro de 1845 para abastecer exclusivamente de gas a capital e as cidades de Matanzas e Santiago de Cuba. A compañía construíu o seu depósito e gasómetro en Tallapiedra.

En 1927 unificáronse varias empresas, entre elas a Havana Electric Rail Way e a Light&PowerCompany, para conformar o que se coñece como a Compañía Cubana de Electricidade, que dominou o negocio até o triunfo da Revolución.

## Notas
Orde de Isabel a Católica

A **Real Orde de Isabel a Católica** é unha distinción do Reino de España, instituída polo rei Fernando VII o 14 de marzo de 1815, co nome de Real e Americana Orde de Isabel a Católica, co fin de «premiar a lealdade acrisolada a España e os méritos de cidadáns españois e estranxeiros en ben da Nación e moi especialmente naqueles servizos excepcionais prestados en favor da prosperidade dos territorios americanos e ultramarinos»

## Notas
Banco Hipotecario de España

O **Banco Hipotecario de España** (**BHE**) foi unha entidade bancaria española creada mediante a lei do 2 de decembro de 1872. Inicialmente tivo un capital de 50 millóns de pesetas da época. A concesión do mesmo entregouse inicialmente ao Banco de París e dos Países Baixos.

## Notas
Félix Plá Pulles

**Félix Plá Pulles**, nado en Vilanova i la Geltrú en 1781 e finado en Ferrol en 1850, foi un comerciante e político catalán. Foi traficante de persoas escravizadas, mercador de viños do país e de Málaga e deputado do concello de Ferrol de 1834 a 1835.

## Traxectoria
miniatura|Listaxe das persoas escravizadas desembarcadas en Cuba de 1816 a 1817. Aparece o buque negreiro de Félix Plá Pulles
Após o regreso de Fernando VII en 1814, Félix Plá principiou o proxecto de compra de naves para as dedicar á trata. En 1816 rexistrou o bergantín *Jesús, María y José* para facer viaxe ás costas de África. Esta empresa estaba conformada por tres socios: José María Pintado, o capitán –que actuaba en nome da sociedade habanera Manuel Entralgo y Cía–, Julián Vicente Rivero, do comercio de Ferrol, e Francisco Félix Pla. Os socios “tiñan determinado facer e emprender por terzas partes iguais a negociación, expedición e especulación á devandita costa de África para a compra, troco e comercio de negros, e conducir estes por conta e a beneficio da sociedade na referida cidade da Habana”. 

O capitán Pintado desenbarcou o 21 de xaneiro de 1817 en Santiago de Cuba 99 persoas escravizadas. Foran embarcadas en África 110, isto é, na travesía faleceron 11. 

## Vida persoal
Casou con Ramona Monge Amboage, filla dun dos maiores comerciantes locais, Pedro Monge, natural de Barcelona e tamén emigrado. Foron pais de oitos fillos. José Plá Monge e Ramón Plá Monge, marqués de Amboage, foron os que conseguiron acumular maior fortuna grazas ao tráfico de persoas escravizadas.
## Notas
Lara Boubeta Bamio

**Lara Boubeta Bamio**, nada en Cangas en 1994, é escritora, mestra e activista galega no ámbito da diversidade sexual e de xénero.

## Traxectoria 
Graduada en Educación Primaria pola Universidade de Vigo, combina a docencia coa escrita. Participa na Rede Educativa de Apoio LGBTIQ+ de Galicia e divulga contidos sobre educación inclusiva a través do perfil de Instagram **@sempre_estou_aprendendo**. Formou parte da V Residencia Literaria da Cidade da Cultura.

En 2023 publicou o seu primeiro álbum ilustrado, *Xe*, editado pola Editorial Galaxia e ilustrado por Sara Valcárcel. O libro foi presentado en diversas localidades galegas no marco de actos culturais e educativos centrados na diversidade.

## Premios e recoñecementos 
* Gañadora do Certame de poesía LGBT+ de AvanteLGBT+ Compostela.  
* Finalista nos VIII Premios Educa Abanca á Mellor Docente de España (2024), na categoría de Educación Primaria.

## Publicacións 
**Donde nacen las flores* (autoedición, 2021)

* *Xe* (Galaxia, 2023; ISBN 978-84-1176-133-8)

## Notas 
## Véxase tamén
### Ligazóns externas 
* Ficha da obra *Xe* en Editorial Galaxia
Pena dos Sete Pastores

A **Pena dos Sete Pastores** é unha rocha do monte da Marronda, no concello de Baleira. Sitúase a uns 890 m sobre o nivel do mar, e fai de marco entre terreos de sete aldeas: Mendreiras, Fórneas, Castrelo, A Espiña, Millares, A Braña e Retizós.

## Historia
A través dun documento do ano 1232 do tombo do mosteiro de Santa María de Meira, o rei Fernando III de Castela dóalle ao mosteiro unhas terras que demarcan con esta pena (*Pennam septem pastorum*).

## Notas
Luís Alonso Álvarez

**Luís Alonso Álvarez**, nado no Barco de Valdeorras en 1945, é un historiador galego.

## Traxectoria
Doutor en Historia pola Universidade de Barcelona e catedrático de Historia e Institucións Económicas na Universidade da Coruña. Entre as súas liñas de investigación sobresaen a Historia de Galiza, a Historia colonial e a Historia da empresa. En Historia colonial, salienta o seu libro *Comercio colonial y crisis del Antiguo régimen en Galicia (1778-1818)*. En Historia empresarial publicou varios traballos, algúns en colaboración, sobre firmas industriais (Estrella Galicia, Inditex-Zara), terciarias (turismo de saúde) e empresarios galegos. Dirixe, ademais, o grupo de investigación sobre Historia da Empresa da Universidade da Coruña.

## Notas
Aldeanueva de la Vera

**Aldeanueva de la Vera** é unha localidade e un concello da provincia de Cáceres, na comunidade autónoma de Estremadura. O termo municipal, que pertence ao partido xudicial de Navalmoral de la Mata e da comarca de La Vera, ten unha poboación de 1997 habitantes, segundo o INE de 2024.

## Notas
## Véxase tamén
Suso Díaz Díaz

**Xesús Díaz Díaz**, coñecido como **Suso Díaz**, nado en Ferrol o 8 de setembro de 1944 e finado na Coruña o 8 de xullo de 2025, foi un destacado sindicalista galego, especialmente coñecido por ser secretario xeral de Comisións Obreiras de Galicia entre 1992 e 2000.

## Traxectoria 
O pai era carreiro, e el e mais a nai viñan de Guitiriz. A canda o seu irmán xémeo Xosé Díaz, iniciou a súa actividade laboral como aprendiz, sendo un pícaro de 14 anos, nos estaleiros de Astano, en Perlío (Fene) hoxe parte de Navantia. Naquel tempo coincidiu co debuxante Xaquín Marín ou co ceramista Francisco Pérez Porto. En 1962, con 18 anos, participou na súa primeira folga, converténdose axiña en membro das Comisións Obreiras clandestinas e mais do tamén clandestino Partido Comunista de España, durante a ditadura de Francisco Franco.

A súa militancia valeulle dúas detencións: en 1969 e en 1972. En 1969, pasou varios días no cuartel da Garda Civil, sen xuízo previo. A segunda detención foi logo dos sucesos do 10 de marzo en Ferrol, nos que a Policía Armada matara dous traballadores, Amador Rey e Daniel Niebla. Ao negarse a pagar sancións administrativas por estes feitos, Díaz botou dous meses no cárcere da Coruña.

Con legalización do sindicato en 1978, incorporouse á dirección de CCOO Galicia e integrouse no Comité Executivo Nacional baixo o mandato de Manuel Amor Deus. e en 2023 foi recoñecido pola Fundación Luís Tilve da UXT. Foi membro da Comisión pola Recuperación da Memoria Histórica e de SOS Sanidade Pública, ambas as dúas na cidade da Coruña.

## Vida persoal 
O seu irmán xemelgo foi o sindicalista e político nacionalista Xosé Díaz. Casou con Carmela e tivo dúas fillas. A máis vella, Yolanda Díaz, chegou a ser unha importante líder das esquerdas en España e ministra de traballo durante os gobernos de Pedro Sánchez. Enviuvou en 2013.

Morreu de cancro. Comisións Obreiras decretou tres días de loito oficial. Despedírono os seus na Coruña coa Internacional, o Himno galego e a bandeira de Galicia por riba do féretro.

## Notas
José Antonio Piqueras

**José Antonio Piqueras Arenas**, nado en Enguera (provincia de Valencia) en 1955, é un historiador español.

## Traxectoria
Catedrático de Historia Contemporánea da Universidade Xaime I. Coordinador do grupo de investigación Historia Social Comparada e director da Cátedra UNESCO de Escravitudes e Afrodescendencia. Autor de 20 monografías, coordinador e editor doutros tantos libros, e máis de 50 artigos en revistas académicas. O seu traballo centrouse na historia dos traballadores, a escravitude, o século XIX español, así como a historia de Cuba e o Caribe hispano.

## Obra
**Negreros. Españoles en el tráfico y en los capitales esclavistas* (Los Libros de la Catarata, 2021)
## Notas
Amalia Blanco Pose

**Amalia Blanco Pose**, nada en Santa Comba o 8 de setembro de 2006 é unha escritora galega. 

## Traxectoria 
En 2025 estudaba Física na Universidade de Santiago e practicaba atletismo

En 2024 participou nunha residencia literaria autodirixida xunto cos outros galardoados no Premio Minerva do colexio Manuel Peleteiro. 

## Obras 
* *Cando marchan as luces* (2025). Vigo: Galaxia. 130 páxs. ISBN 978-84-1176-411-7.

## Premios 
* 2024: Accésit Premio Minerva, por *Folgando en Cinsa*.
* 2024: Premio de poesía Francisco Añón, categoría de 15 a 17 anos.
* 2025: XXIV Premio de narrativa Camilo José Cela por *No negro da ialma.*

## Notas
Almodóvar del Campo

**Almodóvar del Campo** é unha localidade e un concello da provincia de Cidade Real, na comunidade autónoma de Castela-A Mancha. O termo municipal, que pertence ao partido xudicial de Puertollano e ás comarcas de comarca de Valle de Alcudia e de comarca de Campo de Calatrava, ten unha poboación de 5706 habitantes, segundo o INE de 2024.

## Notas
## Véxase tamén
Barracón

miniatura|dereita|Enxeño Purísima Concepción Echeverría, 1857. Á esquerda, o barracón.
miniatura|dereita|Enxeño Acana, 1857. Á dereita, o barracón.

Un **barracón** é un tipo de construción, polo xeral de carácter provisional, feita con materiais lixeiros, utilizada para postos ambulantes, para albergar as tropas ou para o internamento de seres humanos escravizados.

## Historia
No comercio atlántico de escravos, seres humanos capturados foron temporalmente transportados e prendidos en barracóns ao longo da costa da África Occidental, onde agardaban transporte forzado a través do Océano Atlántico. 
miniatura|Plano dun barracón de escravos dun enxeño
Barracón significou en Cuba, ao mesmo tempo, as grandes naves ou barracas de construción máis ou menos provisional, onde se almacenaban as cargazóns dos negreiros en tanto se ían vendendo e o conxunto de habitacións rústicas, "bohíos", onde moraban as persoas escravizadas nos enxeños e nos cafeais. Cumpría a dupla finalidade de infravivenda e cárcere. Nalgunhas ocasións chegaron a albergar 400 homes, mulleres e nenos escravizados. Pérez de la Riva considérao símbolo do "«totalitarismo» escravista do século XIX". No Brasil denominan "senzala" ao barracón da plantación escravista.

## Notas
Discináceas

A das **discináceas** (**Discinaceae**) é unha familia de fungos ascomicetos, cuxos membros máis coñecidos son os do xénero *Gyromitra*. Orixinalmente foi creada por Erich Heinz Benedix en 1961, e viuse que era un clado diferenciado nun estudo molecular de ADN ribosómico feito polo micólogo Kerry O'Donnell en 1997.

Os membros da familia Discinaceae poden ser especies epixeas e hipoxeas, e caracterízanse por ter ascomas compostos por unha capa interna de hifas entrelazadas e unha capa externa composta por células alongadas dispostas perpendicularmente á parte exterior. Discinaceae comprende especies que posúen apotecios con forma de sela e trufas hipoxeas. As discináceas posúen ascos cilíndricos de 8 esporas que se van adelgazando e ascósporas que poden ser elípticas, globosas ou fusoides. Estes fungos presentan varias características morfolóxicas, como corpos frutíferos discoidais, pés similares a cerebros, e chapeus con forma de sela. Propúxose que Discinaceae era unha liñaxe irmá de Morchellaceae, pero isto só está apoiado polas semellanzas en características morfolóxicas. Membros da familia como *Hydnotrya tulasnei* forman relacións ectomicorrícicas con árbores de folla caduca e coníferas no hemisferio Norte. A abundancia de discináceas correlaciónase significativamente co tipo de bosque, como a abundancia de *Hydnotrya* en bosques de ribeira que producen trufas negras en Serbia.

## Notas
Santa Minia

**Santa Minia** pode referirse a:

***Minia**, mártir cristiá;
***Santuario de Santa Minia**, en Brión;
***Carballeira de Santa Minia**, en Brión.
Pezizales

As **Pezizales** son unha orde do subfilo Pezizomycotina dentro do filo Ascomycota. A orde contén 16 familias, 199 xéneros e 1683 especies. Contén varias especies de importancia económica, como os cogomelos de Coresma, as trufas negras e trufas brancas e as trufas do deserto. As Pezizales poden ser saprobias, micorrícicas ou parasitas de plantas. As especies crecen no solo, madeira, follas e excrementos. As especies que habitan nos solos a miúdo frutifican en hábitats con pH alto e baixo contido de materia orgánica, como terreos alterados. A maioría das especies danse en climas das rexións temperadas ou a alturas elevadas. Varios membros das Sarcoscyphaceae e Sarcosomataceae son comúns en rexións tropicais.

## Descrición 
Os membros desta orde caracterízanse por ter ascos que se aben caracteristicamente por rotura para formar unha tapa terminal ou excéntrica ou opérculo. Os ascomas son apotecios ou son estruturas pechadas de varias formas derivadas dos apotecios. Os apotecios varían en tamaño desde menos dun milímetro a aproximadamente 15 cm, e poden ter pedúnculo ou ser sésiles. A orde inclúe taxons epixeos, semihipoxeos ou hipoxeos (trufas). As ascósporas son unicelulares, simetricamente bipolares e xeralmente bilateralmente simétricas, e varían de case esféricas a elipsoidais ou ocasionalmente fusoides (fusiformes). As ascósporas dalgunhas especies desenvolven ornamentacións superficiais con verrugas, cristas ou espiñas. Os tecidos dos ascomas son carnosos e a miúdo fráxiles. Aínda que a maioría das especies se coñecen só en estado teleomórfico, coñécense os anamorfos dalgunhas especies.

## Taxonomía 
Unha análise filoxenética de datos moleculares e morfolóxicos suxire que dentro de Pezizales hai tres liñaxes. A liñaxe A comprende as familias Ascobolaceae e Pezizaceae. A primeira non ten especies hipoxeas. A liñaxe B inclúe as dúas familias epixeas Rhizinaceae e Caloscyphaceae, así como as dúas subliñaxes con especies hipoxeas coñecidas, Morchellaceae–Discinaceae e Helvellaceae–Tuberaceae. A liñaxe C contén a Ascodesmidaceae, Sarcoscyphaceae e Sarcosomataceae sen especies hipoxeas coñecidas, así como a Glaziellaceae e Pyronemataceae. Non se sabe onde se colocarían as Carbomycetaceae nesta liñaxe.

## Notas
Pezizomycetes

Os **Pezizomycetes** (**pecizomicetos**) son unha clase de fungos dentro da división Ascomycota.

Os Pezizomycetes son fungos con apotecios, o que significa que os seus corpos produtores/liberadores de esporas, chamados ascomas, son discoidais e teñen na súa superficie superior unha capa de células cilíndricas produtoras de esporas chamadas ascos, dos cales se descargan as esporas forzadamente.

Grupos importantes desta clase son: fungos con forma de copa (Peziza), cogomelos de coresma (*Morchella*), trufas (*Tuber*) e falsas pantorras (*Gyromitra*).

## Notas
Shadia Abu Ghazaleh

**Shadia Abu Ghazaleh** (en ), nada en Nablus o 8 de xaneiro de 1949 e finada na mesma cidade o 28 de novembro de 1968, foi unha militante palestina. Despois de completar os seus estudos, uniuse a Fronte Popular para a Liberación de Palestina (FPLP). Foi unha das primeiras mulleres en participar no movemento fedayín en oposición á ocupación israelí da Cisxordania. Morreu nun accidente mentres preparaba unha bomba na súa casa en Nablus. É considerada mártir en Palestina e terrorista en Israel. 

## Traxectoria 
Ghazaleh estudou na Escola Fatimid para Mozas en Nablus, e máis tarde na Escola Al-Aishiyah. Estando aínda na escola, a inicios da década de 1960, uniuse ao Movemento Nacionalista árabe.

En 1966 mudouse ao Cairo, onde estudou socioloxía e psicoloxía durante un ano na universidade Ain Shams. As organizacións israelís Arutz Sheva e Palestinian Media Watch consideraron ese xesto un enaltecemento do terrorismo por parte das autoridades palestinas. Unha estudante palestina desa escola afirmou que Ghazaleh era un «marabilloso exemplo da loita palestina» e dixo que «seguen a súa traxectoria nesa escola». En decembro de 2023 a escola foi o branco dunha ataque das Forzas de Defensa israelís durante a invasión israelí da Franxa de Gaza.

## Notas
Dalian Professional FC

**Dalian Club de Fútbol profesional**, coñecido como **Dalian Pro**, foi un club de fútbol profesional chinés localizado en Dalian, Liaoning, o cal competiu maioritariamente na Super Liga Chinesa. Dalian Pro xogaba os seus partidos locais en varios campos de fútbol da cidade de Dalian, incluíndo o Dalian Estadio de Centro dos Deportes, o Dalian Suoyuwan Estadio de Fútbol, o Jinzhou Estadio e o Puwan Stadium.

## Historia
O club refundouno en setembro de 2009 a Empresa Dalian Aerbin Ltd., e arrancou a súa andaina dende a terceira categoría do fútbol chinés, Liga da China Dous. Gañou dúas ligas consecutivas na terceira e segunda categoría do fútbol profesional chinés, acadando o ascenso á Super Liga Chinesa no ano 2012, onde acadaron o seu máximo logro ao quedar de quintos clasificados. No ano 2014 descenderon dende a Liga Súper chinesa. En decembro de 2015 refundouse co nome de Dalian Yifang Club de Fútbol e en outubro do ano 2017quedaron campións da Liga da China Un conseguindo o ascenso á Liga Súper chinesa. En maio de 2019 o Dalian Yifang Club de Fútbol refundouse co nome de Dalian Club de Fútbol Profesional. O equipo desapareceu en xaneiro do ano 2024 debido a importantes débedas históricas que tiña.

## Notas
MOI Kompong Dewa FC

**MOI Kompong Dewa FC** é un club de fútbol camboxano orixinario de Sihanoukville, na provincia de Preah Sihanouk. Historicamente coñecido como *Policía Nacional* (), o club mudou o seu nome a *Ministerio de Interior FA* () en 2024–25, baixo a administración do ministerio de Interior de Camboxa, antes de adoptar o seu nome actual, MOI Kompong Dewa en 2025. Gañaron o seu primeiro e único Cambodian Liga en 2000.
## Notas 
## Véxase tamén
### Ligazóns externas
Puebla del Príncipe

**Puebla del Príncipe** é unha localidade e un concello da provincia de Cidade Real, na comunidade autónoma de Castela-A Mancha. O termo municipal, que pertence ao partido xudicial de Villanueva de los Infantes e da comarca de Campo de Montiel, ten unha poboación de 647 habitantes, segundo o INE de 2024.

## Notas
## Véxase tamén
Cameron Puertas

**Cameron Mitchel Puertas Castro**, nado en Lausana o 18 de agosto de 1998, é un futbolista hispano-suízo que xoga como centrocampista no  Al-Qadsiah da Liga Pro Saudita.

## Traxectoria 
Naceu na cidade suíza de Lausana, sendo fillo dunha pontevedresa e un granadino. Comezou a xogar ao fútbol na canteira do Renens. Con 16 anos debutou co Forward-Morges na quinta categoría do fútbol suízo, sendo axiña considerado o mellor xogador do grupo rexional.

En 2017 fichou polo Lausanne-Sport, co que debutou na Challenge League. En 2020 conseguiu o ascenso á Super Liga, na que militou durante os seguintes dous anos. Pechou o seu paso polo club en 2022, cun total de 101 partidos disputados, 11 goles e 14 asistencias.

O 22 de xaneiro de 2022 asinou un contrato de tres anos e medio co Union SG de Bélxica. Na tempada 2022/23 debutou na Europa League e acadou os cuartos de final, antes de caer diante do Bayer Leverkusen. Na campaña 2023/24 acabou de explotar como futbolista: foi o mellor asistente da liga belga, con 19 pases de gol en 40 partidos, foi elixido mellor xogador da liga, e gañou a Copa de Bélxica diante do Antwerp.

En agosto de 2024 puxo rumbo a Arabia Saudita, onde asinou como novo xogador do Al-Qadsiah.

## Vida persoal 
Aínda que naceu e se criou en Suíza, só conta coa cidadanía española, herdada dos seus pais.

## Palmarés 
;Lausanne-Sport
* **Challenge League (1)**: 2019/20.

;Royale Union Saint-Gilloise
* **Copa de Bélxica (1):** 2023/24.

;Individual**
* **Xogador da Tempada nos Premios Pro League (1):** 2023/24.
* **Bota de Prata Belga (2):''' 2023, 2024.

## Notas
La Alianza, Compañía de Crédito y Seguro

**"La Alianza, Compañía de Crédito y Seguro"** creouse en 1858. Entre as súas funcións estaba administrar a liquidación e fusión coas seguintes catro sociedades mercantís: a Caja Central de Comercio, o Banco de Pinar del Río, a Caja del Crédito Agrícola de Cárdenas, da Compañía "La Positiva". Ademais, vaise sumar "La Providencia", compañía máis importante de seguros sobre a vida dos escravos. En 1859 chegou a ter 25.628 persoas escravizadas aseguradas. Os dous principais investimentos de "La Alianza" oriéntanse aos camiños de ferro e á importación de "colonos" da China, é dicir, ao tráfico de chineses escravizados (culís).

La Alianza entrou no comercio de culís en 1859, proporcionando gran parte do financiamiento esencial para a importación de culís chineses. La Alianza logo formou unha poderosa alianza coa Empresa de Colonización (propiedade de Rafael Rodríguez Torices, Marcial Dupierris, Antonio Ferran e Juan A. Colomé). Xuntas, estas dúas empresas (La Alianza e a Empresa de Colonización) dominaban o comercio xunto cos Zulueta.

En 1862 o capital social da compañía ascendía a 2.800.000 pesos. Estaba distribuído en 5.600 accións de 500 pesos cada unha. Como máximos accionistas de "La Alianza" aparecen: Ramón Plá y Monge, 331 accións; Compañía de Seguros "La Positiva", 197; Banco Español de La Habana, 151; Pedroso e Cª, 130; e Rotman e Finke, 117. Realizou a súa liquidación en 1878.miniatura|Contrato de La Alianza cun chinés escravizado.|centro
## Notas
Nanook

**Nanook** (en ; [naˈnuq] que quere dicir literalmente 'oso polar') é o señor dos osos da relixión inuit, o cal decide se os cazadores teñen éxito ou non no rastrexo e caza de osos, e quen tamén castiga a violación de tabús. O termo popularizouse por *Nanook of the North*, considerado o primeiro filme documental da historia.

Os inuit crían que Nanook, o oso polar, era poderoso e que era "case un home". Os cazadores inuit adoraban este grande oso porque crían que el decidía se os cazadores terían éxito. "No pasado, os inuit comían carne de oso polar e usaban a pel para facer pantalóns de abrigo para os homes e kamiks (botas brandas) para as mulleres". O cazador rendíalle respecto a Nanook colgando a pel do oso nunha sección especial do seu iglú, onde permanecía durante varios días. Tamén lle ofrecían as armas espirituais do oso e outras ferramentas de caza se era macho, e caseiras para agullas, raspadores (usados ​​para raspar a graxa das peles) e coitelos se era femia. «Os nativos crían que os osos polares se deixaban matar para obter as almas das ferramentas (tatkoit), que levaban consigo ao alén».

## Notas 
## Véxase tamén 
### Outros artigos 
* Animismo
* Adoración do oso
* Nanook (grupo musical)
### Bibliografía 
* Paisley, Susanna, e Nicholas J. Saunders. Taylor & Francis Online. N.p., 23 de abril de 2010. Web. 11 de outubro de 2012.
### Ligazóns externas 
*"NANOOK: The Deity from Native American Mythology." Godchecker.com  Web. 23 de febreiro de 2010.
La Positiva, Compañía de Seguros y Banco General de Fomento

**La Positiva, Compañía Anónima de Seguros y Banco General de Fomento** foi unha compañía cubana creada no ano 1857 co obxectivo de fornecer servizos bancarios e seguros de vida para escravos e colonos de Cuba e Porto Rico. Ademais, promoveu o tráfico de chineses escravizados chamados "culís". Ramón Plá foi un dos principais accionistas. Tamén figura como fundador o seu irmán, José Plá Monge. Ao ano seguinte fusiónase con outras sociedades e crean "La Alianza, Compañía de Crédito y Seguro".miniatura|Seguro de vida de Narciso, un africano escravizado|centro
## Notas
Nanook (grupo musical)

**Nanook** é un grupo musical groenlandés de rock e pop O nome refírese ao oso mitolóxico inuit.

As letras de Nanook están en lingua groenlandesa. En 2010 venderon 5.000 álbums, o que significa que un de cada dez groenlandeses comprou un exemplar. 

Actuaron no festival de música saami Riddu Riđđu en 2010, o cal foi o seu primeiro concerto en Sápmi, no norte de Fenoscandia. Actuaron de novo no festival en 2015. Actuaron no Festival de Roskilde en 2019.

## Discografía 
### Álbums 
* 2009: *Seqinitta Qinngorpaatit*
* 2011: *Ai Ai*
* 2013: *Nanook*
* 2014: *Pissaaneqaqisut*
* 2016: *Ai*

## Notas 
## Véxase tamén 
### Outros artigos 
* Nanook
Tinieblas González

**Valentín Quintas González**, nado en Ourense o 19 de outubro de 1972 é un director de cinema galego, coñecido como **Tinieblas González**.

A súa primeira curtametraxe, *Por un infante difunto* (1998), rodada en 35&nbsp;mm e en branco e negro, foi seleccionada para a XXXVII Semana Internacional da Crítica do Festival Internacional de Cinema de Cannes, onde logrou o premio Canal+ á mellor curtametraxe. Escrita e dirixida por el mesmo, a rodaxe foi en inglés en Bilbao e Vitoria, co metro da primeira cidade o principal escenario. A estrea do filme anunciouse para finais do ano 2009, mais foi estreado pola produtora Alma Ata nunha soa sala de Madrid con outro título: *Sin dueño* (ou *Sin alma*, como foi retransmitida o 20 de novembro de 2015 en TeleMadrid/La Otra, sen que o soubesen nin o equipo nin o propio González. Segundo o director, estes problemas foron "pola subvención" das axudas públicas. González declarou que "calculo que quedarían cuns 300&nbsp;000 euros”. Despois do fracaso anunciou que se mudaba aos Ánxeles para conseguir financiamento e rodar "en réxime de cooperativa".

## Filmografía 
## Notas 
## Véxase tamén 
### Ligazóns externas 
*Entrevista a Tinieblas González. "El cine español está prostituido"
Paragyromitra infula

***Paragyromitra infula*** (antes ***Gyromitra infula***) é unha especie de fungo da familia Discinaceae. O píleo marrón avermellado escuro do seu corpo frutífero adquire na madureza unha característica forma de sela, e os extremos de ambos os lóbulos da sela prolónganse en puntas agudas que se proxectan por riba do nivel do corpo frutífero. O estipe é branco ou marrón claro lavado, liso na parte exterior, pero oco con algunhas cámaras por dentro.

*P.&nbsp;infula* atópanse no hemisferio norte, usualmente a final do verán e outono, crecendo sobre madeira podre ou sobre solos compactados. A especie foi considerada velenosa, porque se cría que contiña o composto tóxico xiromitrina, mais un estudo de 2023 puxo isto en dúbida.

Ten himenio liso, píleo convexo, estipe espido, impresión das esporas amarela ou beixe, saprótrofo ou micorrícico.

## Taxonomía 
Este fungo describiuno en 1774 o micólogo alemán Jacob Christian Schäffer co nome *Helvella infula* (a ortografía orixinal do xénero era *Elvela*). con de 2 a 4 lobos. Ten cámaras ou ocos no interior

## Notas 
## Véxase tamén 
### Ligazóns externas 
*Mushroom Observer Fotografías
Gyromitra caroliniana

***Gyromitra caroliniana*** é unha especie de fungo ascomiceto do xénero *Gyromitra*, dentro do grupo dos Pezizales. Atópase en bosques temperados de frondosas e mixtos do sur dos Estados Unidos, onde frutifica en primavera pouco despois da fusión da neve.

O corpo frutífero ou ascocarpo aparece no chan dos bosques e pode medrar ata ter un gran tamaño. O seu píleo está moi engurrado e é de cor marrón avermellada, de forma de case esférica a elíptica, e adoita medir de 15 a 20 cm de alto e de 6 a 13 cm de ancho. O estipe ou pé é masivo, de ata 11 cm de grosor, cunha superficie parecida ao feltro branco. A carne do fungo é crebadiza e está densamente empaquetada no píleo formando pregamentos moi retortos que forman lóculos internos. O himenio é liso, o píleo convexo, o pé espido, a impresión das esporas é amarela e son saprófitos.

## Taxonomía 
[miniatura|esquerda|Debuxo dun corpo frutífero, das esporas, e de ascos con esporas do libro de Mordecai Cubitt Cooke de 1879 *Mycographia, seu Icones fungorum* En 1969, [Erich Heinz Benedix cría que a reticulación das esporas era o suficientemente exclusiva como para merecer a creación dun xénero separado, e así describiu o xénero *Fastigiella* para conter *G.&nbsp;caroliniana*. Os corpos frutíferos desenvolvense paseniñamente e os espécimes que quedan ata o final da estación poden medrar ata pesaren 2,2 kg ou máis.

## Notas 
## Véxase tamén 
### Bibliografía
Aida Bao

**Aida Bao Pena,** nada en Santiago de Compostela o 1 de febreiro de 1990, é unha xornalista galega de radio e televisión. Ten dirixido e presentado os informativos da fin de semana na Cadea SER, incluíndo *Hora 14* *Fin de Semana* e *Hora 25* *Fin de Semana*. Ademais, colaborou co diario *El País* mediante a videocolumna semanal *Notas de voz en la terraza* e é profesora no Máster de Xornalismo UAM - El País.

## Traxectoria 
Licenciada en Xornalismo pola Universidade de Santiago de Compostela, Aida Bao iniciou a súa carreira profesional como bolseira na Cadea COPE e na Televisión de Galicia. Posteriormente, realizou unha bolsa de dous anos en Radio Galicia da Cadea SER, onde participou na cobertura do accidente ferroviario do Alvia en Angrois en xullo de 2013. Por este traballo, a emisora recibiu o Premio Ondas ao Mellor Tratamento Informativo dun Acontecemento.

Entre 2014 e 2018, traballou como reporteira de directos e informativos na delegación noroeste de *La Sexta*. Durante este período, tamén foi copresentadora e reporteira internacional do programa *O país máis grande do mundo*, emitido na Televisión de Galicia, realizando reportaxes en países como México, Estados Unidos, Cuba, Suíza, Reino Unido ou Bélxica.

En 2018 incorporouse á redacción central da Cadea SER en Madrid. Até 2020 traballou como redactora no programa *Hoy por Hoy*, primeiro co equipo de Pepa Bueno e posteriormente co de Àngels Barceló. En 2020 foi nomeada subdirectora dos informativos da fin de semana da cadea, e desde 2022 exerceu como directora, presentando os programas *Hora 14 Fin de Semana* e *Hora 25 Fin de Semana*.

Desde abril de 2024 colabora co diario *El País* mediante a publicación da súa videocolumna semanal *Notas de voz en la terraza*, onde ofrece reflexións persoais sobre a actualidade.

Desde agosto de 2025 convértese na presentadora substituta do programa Malas Linguas en substitución de Jesús Cintora.

En paralelo á súa actividade xornalística, desde 2023 imparte clases de radio no Máster de Xornalismo UAM - El País. 

## Familia 
Aida Bao provén dunha familia cunha destacada traxectoria no ámbito xornalístico galego. O seu pai, Ricardo Bao, traballou como xornalista na Televisión de Galicia, mentres que a súa nai, Aida Pena, desenvolveu a súa carreira en Radio Galicia da Cadea SER durante máis de tres décadas.

## Premios e recoñecementos 
* **Premio Ondas 2013**: A redacción de Radio Galicia da Cadea SER, da que Bao formaba parte, recibiu o Premio Ondas ao Mellor Tratamento Informativo dun Acontecemento pola súa cobertura do accidente do tren Alvia en Angrois.
## Notas
Jeep Cherokee

**Jeep Cherokee** é unha liña de vehículos utilitarios deportivos (SUV) fabricados e comercializados por Jeep durante cinco xeracións. Comercializado inicialmente como unha variante do Jeep Wagoneer (SJ) , o Cherokee evolucionou dun SUV de tamaño completo a un dos primeiros SUV compactos e á súa última xeración como un SUV crossover.

Nomeado así pola tribo cherokee de nativos americanos dos Estados Unidos, Jeep usou o nome de varias maneiras dende finais de 1973, cando American Motors Corporation (AMC) presentou a liña de modelos do ano 1974. A produción do Cherokee rematou en febreiro de 2023. Dende entón, a placa de identificación do *Cherokee* só foi utilizada polo Grand Cherokee e a súa versión máis longa, o Grand Cherokee L.

## Xeracións 
* Jeep Cherokee (SJ)
* Jeep Cherokee (XJ)
* Jeep Liberty (KJ)
* Jeep Liberty (KK)
* Jeep Cherokee (KL)

## Notas
Peugeot 307

O **Peugeot 307** é un pequeno coche familiar producido polo fabricante de automóbiles francés Peugeot Talbot baixo a súa marca Peugeot, de 2001 a 2007 en Europa, e foi o sucesor do Peugeot 306, que deixou de fabricarse en 2001 despois de nove anos de produción. Usando a plataforma PSA PF2, foi galardoado co título de Coche Europeo do Ano en 2002,  e continuou a ofrecerse na China e en certos mercados suramericanos ata 2014, a pesar do lanzamento en Francia en setembro de 2007 do 308 (o seu previsto sucesor), construído sobre a mesma plataforma.

## Historia 
O 307 foi anunciado como o prototipo do *307 Prométhée* no ''Mondial de l'Automobile* de 2000. As versións *hatchback'' de produción introducíronse nos mercados europeos o 26 de abril de 2001, como sucesor do Peugeot 306. O 307 tamén se vendeu en Australia, Nova Zelandia, Asia e (nas versións de gasolina 1.6 e 2.0) México. No Brasil , o 307 vendeuse con motores 1.6 e 2.0 flex (gasolina/etanol).

## Notas
Nina Kreutzmann Jørgensen

**Nina Kreutzmann Jørgensen**, nada en Nuuk o 17 de xullo de 1977 é unha cantante groenlandesa. Dende a década de 1990, foi a cantante principal do grupo de rock Qulleq. Actuou con frecuencia na televisión dinamarquesa, especialmente en relación con Julehilsen til Grønland, un programa de Nadal.

## Traxectoria 
Nada o 17 de xullo de 1977 en Nuuk, Nina Kreutzmann Jørgensen comezou a cantar moi nova, asistindo con frecuencia a escolas de música e recibindo formación de canto en Dinamarca. Cantando en groenlandés, axiña se converteu na cantante feminina máis popular de Groenlandia. Casou co cantante e guitarrista Malik Olsen, a quen coñeceu no instituto. Despois de cantar con Olsen, Julie Berthelsen e a banda de Ole Kristiansen, en 1997 formaron Qulleq, gravando o seu primeiro álbum "Qulleq lissinnut" con Nina como cantante principal.

En 2000, Nina converteuse en membro do coro de Groenlandia da cantante islandesa Björk, interpretando unha peza curta en solitario durante unha xira en 2001. Ese ano, tamén foi incluída no álbum "Zedna", no que participaron os cantantes máis populares de Groenlandia. En 2008, foi unha das artistas que participaron no álbum "Eqqissineq", que vendeu máis de 6.500 copias en Groenlandia en 2009, gañando o disco de "ouro". Fixo xiras por Groenlandia e Dinamarca en 2008 e 2009. Ao ano seguinte, foi a cantante principal do coro de Julie Berthelsen, aparecendo no programa "Allstars" da TV2.

Ademais da súa carreira como cantante, Nina traballa como mestra na escola internacional de Nuuk, onde tamén imparte clases de música. Considera a ensinanza a súa vocación: «Significa moito para min comunicar música aos nenos. Velos desenvolverse, gañar confianza e comezar a actuar».

## Notas
Santa María del Val

**Santa María del Val** é unha localidade e un concello da provincia de Cuenca, na comunidade autónoma de Castela-A Mancha. O termo municipal, que pertence ao partido xudicial de Cuenca e da comarca de Serranía Alta, ten unha poboación de 63 habitantes, segundo o INE de 2024.

## Notas
## Véxase tamén
Discina gigas

***Discina gigas*** (antes ***Gyromitra gigas***) é unha especie de fungo ascomiceto da familia Discinaceae atopado en Europa.

Considérase unha das "falsas pantoras", debido á súa semellanza e aparición en primavera e inicios do verán en hábitats similares aos das verdadeiras pantorras ou cogomelos de coresma (*Morchella* ssp.).

## Taxonomía 
A especie foi primeiramene descrita cientificamente por Julius Vincenz von Krombholz como *Helvella gigas*. Aínda que ambas as especies son consideradas comestibles en pequenas cantidades se son debidamente cociñadas, non se recomenda comelas debido á súa semellanza con outras especies máis tóxicas de cogomelos.

## Toxicidade 
Contén peuenas cantidades de hidrazinas; o seu contido en xiromitrina foi estimado cientificamente por Viernstein et al. (1980) en aproximadamente 1&nbsp;mg por kg de cogomelo fresco (unhas 1500 veces menor que o de *Gyromitra esculenta*). Aínda que non se lle apuxeron envelenamentos polo seu consumo, recoméndase fervelo. Algunhas guías clasifícano como comestible se é debidamene preparado.

## Notas 
## Véxase tamén 
### Bibliografía 
* 
* 

### Ligazóns externas
Villas Viejas

**Villas Viejas** ou **Villas-Viejas** é unha aldea do concello de Huete, na provincia de Cuenca (Castela-A Mancha). Está despoboada.

## Geografía
A aldea sitúase xunto ao río Gigüela, na comarca de La Mancha de Cuenca. É un exclave do concello de Huete, ao cal está unido desde a Idade Media, e dista 30 km da vila de dito nome. Sitúase xunto á estrada que une Madrid e Valencia.

## Historia
A mediados do século XIX estaba despoblado. Tanto no *Diccionario geográfico-estadístico de España y Portugal* de Sebastián Miñano (1828) coma no  *Diccionario geográfico-estadístico-histórico de España y sus posesiones de Ultramar* de Pascual Madoz (1850) aparece citado como **Villavieja**. A mesma forma aparece en 1926, 1932 e 1954.

En agosto de 1936, durante a guerra civil española, a Confederación Nacional do Traballo colectivizou a aldea e creáronse as escolas. Até mediados do século XX estivo atravesada pola estrada N-3, mais modificouse a vía e creouse unha nova ponte río arriba e mais unha pousada. Anos despois, coa construción da autovía A-3, creouse unha estación de servizo e un hotel.

## Patrimonio 
*Igrexa de San Miguel.
*Contrebia Carbica. Poboado ibero-romano no outeiro de Cuarto de Bayona ou Fosos de Bayona. *Oppidum* celtibérico de 33 hectáreas, abandonado antes da romanización, defendido por unha muralla circular e un foso. En 1978 realizáronse catas arqueolóxicas da man de C. Moncó e M. Bartelhemy.
*Fábrica de papel, xunto ao canal de El Prado del Molino, con augas do río Gigüela.

## Galería de imaxes

Villas Viejas, ruinas edificio 02.jpg|Edificios en ruínas
Villas Viejas, ruinas fábrica de papel, 01.jpg|Ruínas da fábrica
Igrexa Villas Viejas.jpg|Igrexa de San Miguel

## Notas
Nuno Gallego

**Nuno Gallego Fernández**, nado en Ourense o 6 de setembro de 2001, é un actor e bailarín galego, coñecido especialmente por series de televisión.

## Traxectoria
Por razóns laborais dos pais, marchou vivir a Madrid cando neno. Fixo estudos de interpretación na Escola Municipal de Arte Dramática de Madrid e proseguiunos na RESAD. 

En 2022, conseguiu o seu primeiro papel de importancia, ao interpretar a Darío en *UPA Next*, unha serie dramática de Netflix para post-adolescentes, onde interpretaba a Héctor Krawietz. Ese mesmo ano, participou tamén na serie *Clanes*, para a mesma plataforma.. E sobriño da tamén actriz Miryam Gallego, que é irmá do pai.

## Notas
Roberto Castro

O nome de **Roberto Castro** pode referirse a:

* **Roberto Castro García**, político da Mezquita que foi deputado do Parlamento de Galicia durante varias lexislaturas.
* **Roberto Castro Rocamonde**, político que é alcalde de Touro.
Colette Cavanagh

**Colette Cavanagh**, nada en Glasgow o 24 de novembro de 1998, é unha futbolista escocesa que xoga como centrocampista no Ipswich Town, da Women's Super League 2.

## Traxectoria 
Formouse como futbolista nas canteiras do Rossvale e do Celtic FC, debutando co primeiro equipo deste último con só 16 anos. En 2016 mudouse a Edimburgo para estudar na Universidade de Edimburgo e fichou polo Spartans. Volveu brevemente ao Celtic en 2018 antes de fichar polo Hibernian, co que gañou a Copa da Premier League Escocesa. Como xogadora dos Hibs, gañou o premio á Xogadora do Mes da liga en setembro de 2021, converténdose na primeira xogadora en gañar o premio con dous clubs diferentes (o primeiro fora co Celtic en maio de 2018), e en 2022 foi incluída no primeiro Equipo Feminino do Ano da PFA de Escocia.

En xullo de 2022 fichou polo Rangers, co que marcou 6 goles en 11 partidos e gañou unha segunda Copa da Liga, ademais da Copa de Glasgow, Nas tempadas 2023/24 e 2024/25 volveu militar no Celtic.

En xullo de 2025 deixou Escocia e instalouse en Galicia, onde fichou polo Deportivo da Coruña, da Primeira División. No conxunto galego apenas tivo participación, a pesar da saída de Sara Extremera a Badalona e da lesión de longa duración de Paula Monteagudo. O adestrador Fran Alonso concedeulle só 33 minutos en liga, repartidos en catro partidos, ademais dun encontro da Copa da Raíña. En xaneiro de 2026 anunciouse o seu traspaso ao Ipswich Town, derradeiro clasificado na segunda división inglesa.

## Palmarés 
;Hibernian
* **Copa da Premier League de Escocia (1):** 2019.

;Rangers
* **Copa da Premier League de Escocia (1):** 2022/23.
* **Copa de Glasgow (1):** 2022.

## Notas
Moonbird

***Moonbird*** é unha curtametraxe estadounidense de 1959 dirixida por John Hubley e producida por Faith Hubley. Conta a historia de dous rapaces que teñen unha aventura no medio da noite mentres tentan atrapar un "Moonbird" e traelo a casa. Foi animada por Robert Cannon e Ed Smith. Gañou o Óscar á mellor curtametraxe animada na 32ª edición dos premios, en 1960.

Converteuse na primeira curtametraxe animada independente en gañar o Óscar.

## Notas
Knighty Knight Bugs

***Knighty Knight Bugs*** é unha curtametraxe estadounidense de 1958 dirixida por Friz Freleng. Estreouse o 23 de agosto de 1958 e está protagonizado por Bugs Bunny e Yosemite Sam.

*Knighty Knight Bugs* é a única curtametraxe de Bugs Bunny en gañar o Óscar á mellor curtametraxe animada, o cal recibiu na 31ª edición dos premios. A curtametraxe foi incluída posteriormente na recompilación de 1981 *The Looney, Looney, Looney Bugs Bunny Movie*. O título da caricatura é un xogo de palabras coa frase "nighty-night" ("boa noite").

## Notas
Munro (filme)

***Munro*** é unha curtametraxe animada checoslovaca-estadounidense de 1960 dirixida por Gene Deitch, escrita por Jules Feiffer e producida por William L. Snyder. *Munro*gañou o Óscar á mellor curtametraxe animada na 33ª edición dos premios. Foi a primeira curtametraxe composta fóra dos Estados Unidos en recibir ese galardón. A Academy Film Archive preservou *Munro* en 2004.

## Notas
Surogat

***Surogat*** é unha curtametraxe animada iugoslava de 1961 dirixida por Dušan Vukotić e producida por Zagreb Film, daquela unha produtora de cinema iugoslava. O filme tamén é coñecido por outros títulos en diferentes linguas *Cyррогат*, *Der Ersatz*, *Le Succēdanē* e *Surrogatto*.

## Sinopse 
Un home fai unha viaxe á praia e todos os obxectos que trae consigo, por improbables que parezan, son inflables.

## Notas
Cogollor

**Cogollor** é unha localidade e un concello da provincia de Guadalaxara, na comunidade autónoma de Castela-A Mancha. O termo municipal, que pertence ao partido xudicial de Guadalaxara e da comarca de La Alcarria, ten unha poboación de 19 habitantes, segundo o INE de 2024.

## Notas
## Véxase tamén
Discina (fungo)

***Discina*** é un xénero de fungos ascomicetos relacionados coas "falsas pantorras" do xénero *Gyromitra*. Neste xénero hai unhas 20 especies.
 
**Discina accumbens* Rahm (1970)
**Discina ancilis* (Pers.) Sacc. (1889)
**Discina australica* Cooke (1892)
**Discina boudieri* Sacc. (1889)
**Discina brunnea* (Underw.) Raitv. (1970)
**Discina caroliniana* (Bosc) Eckblad (1968)
**Discina corticalis* (P. Karst.) Sacc. (1895)
**Discina disticha* Starbäck (1905)
**Discina epixyla* Pat. (1903)
**Discina fastigiata* (Krombh.) Svrček & J. Moravec (1972)
**Discina ferruginascens* (Boud.) Sacc. & Traverso (1910)
**Discina geogenia* Rahm ex Donadini (1985)
**Discina gigas* (Krombh.) Eckblad (1968)
**Discina khanspurensis* (Jabeen & Khalid) X.C. Wang & W.Y. Zhuang (2023)
**Discina lenta* Starbäck (1905)
**Discina martinii* (Donadini & Astier) Donadini & Astier (1985)
**Discina megalospora* (Donadini & Riousset) Donadini & Riousset (1985)
**Discina melaleuca* Bres. (1898)
**Discina montana* (Harmaja) Ginns (1975)
**Discina pallida* Velen. (1922)
**Discina pallidorosea* Henn. (1902)
**Discina pseudogigas* (X.C. Wang & W.Y. Zhuang) X.C. Wang & W.Y. Zhuang (2023)
**Discina radiosensilis* Falck (1916)
**Discina roblinensis* Wichanský (1963)
**Discina ticiniana* (Littini) X.C. Wang & W.Y. Zhuang (2023)
**Discina urnula* Velen. (1922)

## Notas
Ducado de Schleswig

O **Ducado de Schleswig** foi un ducado no sur de Xutlandia ( *Sønderjylland* ) que abarcaba unha área comprendida entre uns 60 km ao norte e 70 km ao sur da actual fronteira entre Alemaña e Dinamarca. O territorio está dividido entre os dous países desde 1920, con Schleswig do Norte en Dinamarca e Schleswig do Sur en Alemaña.

A diferenza de Holstein e Lauenburgo, Schleswig nunca formou parte da Confederación Xermánica. Schleswig era, en cambio, un feudo de Dinamarca, e os seus habitantes falaban dinamarqués, alemán e frisón setentrional. Tanto os liberais nacionais daneses como os alemáns querían que Schleswig formase parte dun estado nacional dinamarqués ou alemán no século XIX. Un levantamento alemán en marzo de 1848 provocou a Primeira Guerra de Schleswig, que rematou en 1852. A Segunda Guerra de Schleswig (1864) rematou cos tres ducados gobernados conxuntamente por Austria e Prusia. En 1866, foi absorbido por Prusia.